Biden Biryar Da ku Beşeke Deynên Xwendekaran Kêm Bike
 Li Amerîka zêdetirî 43 mîlyon kes xwedîyê deynê xwendekarîyê ne, bi navînîyeke 37. 667 dolarî.
Serokê Amerîka Joe Biden îro Çarşemê li Qesra Sipî plana xwe ya ser alîkarîya deynên xwendekarîyê dîyar kir, deynên kesên ku bo çûyîna zanîngehê ji dewleta Amerîka kredî girtine û niha deyndar in. Serok Biden anî ziman ku plana wî ya alîkarîya kredîya xwendekarîyê ya federal wê rê bide Amerîkîyên ku xwedî deynê xwendekarîyê ne, bo siberê li xalên din yên jiyanê binêrin. "Ev hemî tê vê wateyê ku mirov herî dawî wê bikarin ji binê wî çiyayê deyn derkevin ku heqê kirê û karûbarên xwe hesantir. Mirov wê bikaribin hizra kirîna xanîyeke yan destpêkirina malbatek yan destpêkirina karsazîyekî bikin," Biden got. Wî bi berdewamî got ku dema ev tişt pêk werin, wê tevahîya aborîyê baştir be. Biden anî ziman ku plana wî ya alîkarîya kredîya xwendekarîyê alîkarîya xebatkar û çîna navîn ya Amerîkî armanc dike. "Ev gavana bo malbatên ku herî zêde hewcedar, mirovên karker û çîna navîn in, bi taybet yên ku ji pandemîyê bandor bûne û sale kêmtirê 125 hezar dolar qezenc dikin, " Biden got. Biden ragihand ku wê ji tevahîya deynên her yek xwendekarî 10 hezar dolar deyn were bexşandin. Serok Biden got ku ewê bo xwendekarên ku rewşa aborîya wan pir xirabe 10 hezar dolarên din (bi tevahî 20 hezar $) jî were daxistin. Biden da zanîn ku deyndarên ku salê kêmtir ji 125 hezar dolar yan jî malbatên ku ji 250 hezar dolar kêmtir qezenc dikin, wê mafdar bin ku serî li bexşandina bo 10 hezar dolarî bidin. Wî bi berdewamî destnîşan kir ku ti kes yan malbatek bi dahata ji sedî 5 ya herî bilind ya Amerîka nikaribe ji wê biryara bexşandinê sûd werbigre. Biden ragihand ku dema dayîna deynên yên serdema pandemîya COVID-19 jî heya 31 Berfanbara 2022’an hatiye dirêj kirin, yên ku jiber pandemdîyê hatibûn camidandin û dema dayîna wan di 31’ê Tebaxê de bi dawî bû. Di dawîya axaftina xwe de, Serok Biden plana xwe ya bexşandina deynê xwendekaran wek kiryarek ku soza wî ya "mezinkirina aborîyê ji bin ber bi jor û navîn" bi nav kir. "Jiber ku gava em vê bikin, rewşa her kesî başir dibe. rewşa dewlemendan jî pir baştir dibe. Li pêş xizanan rê ve dibe ku hinek rewşa xwe baş bikin ya û çîna navîn dikare jûreyek behnê bigire, "Biden got. Biden herwiha dîyar kir ku ev plan wê bibe alîkar ku Amerîka "dewleta herî reqabetê ya cîhanê bimîne, aborîya herî xurt ya cîhanê bi derfetên herî mezin yên li cîhanê. " Ragihandina îro li ser vê yekê ye; ser derfetê, ser avakirina derfeta dadmen ya wekhev ya bo mirovan, ser peyva ku Amerîka dikare pê were pênase kirin – derfet. Ew tevahî ser peydakirina derfetan e, "Biden got. Qesra Sipî ragihandibû ku deynê kredî yên xwendekaran yên federal her diçe - 1.6 trîlyon dolar deyn û zêdetirî 45 mîlyon xwendekarên deyndar - zêdetir dibe û ev ser çîna navîn ya Amerîka bareke giran yê girîng e. Li gor pêzanînên fermi, li Amerîka zêdetirî 43 mîlyon kes xwedîyê deynê xwendekarîyê ne, bi navînîyeke 37. 667 dolarî. Nêzî sê ji yeka tevahîya kesan kêmtir ji 10 hezar dolarî deyndar in û dora nîvê wan kêmtir ji $ 20,000 deyndar in. Rêvebirîya Biden herwiha ragihand ku krediyên federal yên zanîngehê dikarin dayîna deynên xwe ji sedî 5 ji dahata xwe ya mehane sînordar bikin. Aborîzan dibêjin ku bexşandina deynan wê rê bi de mirovan ku bi sed mîlyar dolaran bo kirîna xanîyan xerc bikin ku ev jî di tekoşîna enflasyonê de xalek alozdar ya nû derxîne hole. Biryara Biden ji niha ve li Amerîka bû sedema niqaşên hevrik; çepgir dibêjin ku dive Serok Biden zêdetir deyn bexşandibana û yên rastgir jî îdia dikin Biden, Amerîkîyên ku deynên xwe dane ceza dike.